open-index/open-wikipedia-markdown huggingface dataset:
Ampērmetrs

thumbnail|180px|Vēsturisks skolas demonstrācijas ampērmetrs
thumbnail|180px|Ampērmetra apzīmējums elektriskā shēmā
thumbnail|200px|Ampērmetra pievienošanas shēma
**Ampērmetrs** ir mērierīce, ar kuru mēra elektriskās strāvas stiprumu. Tā skala ir graduēta strāvas stipruma vienībās: ampēros (A), miliampēros (mA) vai mikroampēros (µA). Pirmā ampērmetra funkcionalitāte balstījās uz Zemes magnētisko lauku. 19. gadsimta beigās tika veikti uzlabojumi un ampērmetru varēja novietot jebkādā pozīcijā, un mērījumiem bija lielāka precizitāte.

Agrākais ampērmetrs bija galvanometrs, kas izmantoja nekustīgu spoli un pastāvīgu magnētu. Spolē plūstošā mērāmā strāva pievelk magnētu, kas savienots ar rādītāju.

Strāvas mērīšanai ampērmetru elektriskajā ķēdē jāieslēdz virknē.

## Vēsture
Sakarību starp elektrisko strāvu, magnētisko lauku un fizikāliem spēkiem norādīja Hanss Kristians Ersteds un 1820. gadā viņš novēroja sakarību, ka kompasa adata rāda ziemeļu virzienā.

## Ampērmetru veidi
* Kustīgā spole
* Kustīgs magnēts
* Elektrodinamisks
* Kustīgā dzelzs
* Karstā vada
* Digitālais
* Integrētais

## Mērvienības

Ampērmetra iedaļas vērtību c (A/ied., ja ampērmetra mērvienība ir ampērs) aprēķina pēc formulas

c=\frac{I_{AN}}{\alpha_{max}},

kur I_{AN} ir ampērmetra nominālā strāva, \alpha_{max} ir ampērmetra pilnas skalas iedaļu skaits.

## Ampērmetra pretestība
Virknē ieslēgtam ampērmetram piemīt noteikta pretestība R_A. Pēc Oma likuma ķēdes posmam spriegums uz ampērmetra spailēm U_A=IR_A, kur I ir caur ampērmetru plūstošā strāva, kuras stiprums jāizmēra. Lai ampērmetrs būtiski nemainītu spriegumu visā strāvas kontūrā, R_A salīdzinājumā ar ķēdes posma pretestību R jābūt pēc iespējas mazai. 

## Skalas diapazona paplašināšana
Lai paplašinātu ampērmetra skalas diapazonu, mērot līdzstrāvu, ampērmetram paralēli pieslēdz rezistoru (šuntu). Ja ar ampērmetru izmērāmā maksimālā strāva ir I_A, bet jāizmēra strāva I>I_A, caur šuntu jāplūst I_S=I-I_A. Spriegums uz šuntu un ampērmetru ir vienāds: U_S=U_A jeb I_AR_A=I_SR_S, tātad nepieciešamā šunta pretestība

R_S=\frac {I_AR_A}{I-I_A}. 

Ja ar ampērmetru jāizmēra n=\frac {I}{I_A} reizes stiprāka strāva, nekā paredz ampērmetra diapazons, nepieciešamā šunta pretestība 

R_S=R_A\frac {1}{n-1}.  

Ja šunts ir saskaņots ar mēraparātu, vienas iedaļas vērtību var aprēķināt pēc

c=\frac{I_{SN}}{\alpha_{max}},

kur I_{SN} ir šunta nominālā strāva.

Lai paplašinātu ampērmetra skalas diapazonu, mērot maiņstrāvu, izmanto strāvmaini. Tad vienas iedaļas vērtību var aprēķināt pēc

c=\frac{I_{AN}}{\alpha_{max}}\cdot k_I,

kur k_I ir strāvmaiņa transformācijas koeficients. 

## Galerija

File:Ammeter_from_New_York_Terminal_Service_Plant,_250_West_Thirty-first_Street_351263pv.jpg|Ampērmetrs no vecās stacijas Ņujorkā.
File:Zero-Center_Ammeter.JPG|Nullē centrētais ampērmetrs
File:AmmeterPC.jpg|Vecs kustīgā dzelzs ampērmetrs


## Atsauces
Zane Eglīte

**Zane Eglīte** (dzimusi  Jūrmalā) ir latviešu basketboliste, spēlē saspēles vadītājas pozīcijā, Latvijas sieviešu basketbola izlases dalībniece. Pašlaik (2015) pārstāv LSBL klubu RSU/Merks.

## Karjera
Z. Eglītes pirmā trenere ir Inta Pētersone.

2008.—2009. gada sezonā kopā ar klubu TTT Rīga Z. Eglīte izcīnīja otro vietu Latvijas Sieviešu basketbola līgā (finālā zaudējums SK Cēsis), kvalificējās *Final Four* turnīram Cēsīs Baltijas Sieviešu Basketbola līgā (4. vieta), FIBA Eirolīgas regulārajā sezonā neizkļuva no grupas.

2009.—2010. gada sezonā kopā ar klubu SK Cēsis izcīnīja otro vietu Latvijas Sieviešu basketbola līgā un piedalījās Lietuvas Sieviešu basketbola līgā. Sakarā ar kluba ierobežotajām finansiālajām iespējām, nestartēja kādā no Eiropas klubu turnīriem.

2010.—2011. gada sezonā startē Itālijas A2 basketbola līgā, kur pārstāv klubu Termocarispe. Tika izcīnīts Itālijas A2 līgas kauss. Tāpat A2 līgā tika sasniegts pusfināls. *Termocarispe* klubā spēlējusi līdz 2012. gadam, pēc tam karjeru aizvadījusi Latvijā un Beļģijā.

### Latvijas izlase
Latvijas pieaugušo izlasē debitējusi , pirms tam startējusi U-20 un U-18 izlasēs. Kopā ar Latvijas sieviešu izlasi ir izcīnījusi 6. vietu 2005. gada Eiropas čempionātā Turcijā, 4. vietu 2007. gada Eiropas čempionātā Itālijā, 7. vietu 2009. gada Eiropas čempionātā Latvijā, 8. vietu 2011. gada Eiropas čempionātā Polijā un dalītu 9.—12. vietu 2008. gada Pekinas Olimpiskajās spēlēs.

## Sasniegumi
* 2005: 6. vieta 2005. gada Eiropas čempionātā kopā ar Latvijas sieviešu izlasi Turcijā.
* 2007: 4. vieta 2007. gada Eiropas čempionātā kopā ar Latvijas sieviešu izlasi Itālijā.
* 2008: dalība Eirolīgā ar klubu TTT Rīga.
* 2008: Latvijas čempione TTT Rīga sastāvā.
* 2008: uzvara Pekinas Olimpisko spēļu kvalifikācijas turnīrā Madridē, Spānijā.
* 2008: 4. vieta FIBA otrajā "Dimanta bumbas" turnīrā Hainiņā, Ķīnā.
* 2008: 9. vieta Pekinas Olimpiskajās Spēlēs kopā ar Latvijas sieviešu izlasi Pekinā, Ķīnā.
* 2009: dalība Eirolīgā ar klubu TTT Rīga.
* 2009: Latvijas vicečempione un Baltijas līgas 4. vietas ieguvēja TTT Rīga sastāvā.
* 2009: 7. vieta 2009. gada Eiropas čempionātā kopā ar Latvijas sieviešu izlasi Latvijā.
* 2010: Latvijas vicečempione SK Cēsis sastāvā.
* 2011: Itālijas A2 līgas kauss *Termocarispe* sastāvā.
* 2011: 8. vieta Eiropas čempionātā Polijā.

## Dalība Latvijas izlasē (oficiālajos FIBA turnīros)
* U-16 izlase — nav spēlējusi
* U-18 izlase (2003, 2005) — 8 spēles, 44 punkti, 5,5 punkti vidēji
* U-20 izlase (2003) — 4 spēlēs, 30 punkti, 7,5 punkti vidēji
* Nacionālā izlase (2005, 2006, 2007, 2008, 2009) — 40 spēles, 98 punkti, 2,5 punkti vidēji (statistika uz 2010. gada 11. augustu)

## Atsauces

## Ārējās saites
Lielbritānija (sala)

[thumb|200px|Lielbritānijas salas atrašanās vieta [Eiropa|Eiropā]]
**Lielbritānija** ir sala kontinentālās Eiropas ziemeļrietumos. Lielbritānija ir astotā lielākā sala pasaulē, kā arī lielākā sala Eiropā. Uz tās dzīvo 66,02 miljoni iedzīvotāju un tā ir trešā visapdzīvotākā sala uz Zemes. Rietumos no tās atrodas vēl viena liela sala — Īrija, kā arī tai apkārt atrodas vēl ap 1000 mazāku salu.

Lielbritānija veido lielāko daļu no Apvienotās Karalistes teritorijas, tādēļ šo valsti nereti dēvē par Lielbritāniju.

## Ārējās saites
Starptautiskā praktiskās psiholoģijas augstskola

**Starptautiskā praktiskās psiholoģijas augstskola (SPPA)** bija 1991. gadā dibināta nevalstiskā augstskola. 
Augstskolas beidzēji varēja iegūt specializāciju datordizaina, psiholoģijas, tulkošanas metodikas un prakses studiju programmās.

## Vēsture
Augstskolas dibinātājs un prezidents bija Jānis Mihailovs. Sākotnēji to sauca par "Praktiskās psiholoģijas institūtu", ko 2004. gadā pārdēvēja par "Starptautisko praktiskās psiholoģijas institūtu", bet 2005. gadā par "Starptautisko praktiskās psiholoģijas augstskolu".

2007. gadā Izglītības un Zinātnes ministrija akreditēja SPPA Reklāmas un sabiedrisko attiecību studiju programmu, taču 2008. gadā to pameta daļa docētāju un studentu.

2013. gada maijā IZM Studiju akreditācijas komisija konstatēja, ka studiju virzieniem "Psiholoģija" un "Mākslas" studiju programmu īstenošana ir neapmierinošā līmenī, atteica akreditāciju un vēlāk anulēja licenci šīm studiju programmām.

Starptautisko praktiskās psiholoģijas augstskolu likvidēja 2017. gada 7. februārī.

## Atsauces
Ruāna

**Ruāna** (*Rouen*) ir pilsēta Francijas ziemeļrietumos Sēnas upes krastos, vēsturiskā Normandijas galvaspilsēta. Mūsdienās Ruāna ir Normandijas reģiona un Piejūras Sēnas departamenta administratīvais centrs. Savlaik tā bija viena no lielākajām un pārtikušākajām viduslaiku Eiropas pilsētām.

1431. gadā Ruānā tika sadedzināta Žanna d'Arka.

## Izglītība
* NEOMA Business School

## Sports
Pilsētā bāzēta viena no Francijas titulētākajām hokeja komandām Ruānas "Dragons".

## Atsauces

## Ārējās saites

* Rouen Tourist Board
Alga

**Alga** ir samaksa par darbu, kas atspoguļo darbinieka ieguldījumu un pienesumu uzņēmumam vai organizācijai. Darba alga ir sabiedrības tīrā ienākuma daļa, kas izteikta naudas formā un tiek sadalīta, ņemot vērā darbinieka paveiktā darba daudzumu un kvalitāti. Šī alga nonāk darbinieka personīgajā patēriņā un ir viens no galvenajiem dzīves līmeņa rādītājiem valstī.

Katram darba devējam ir būtiski organizēt atbilstošu darba samaksas sistēmu un pārdomāt veidus, kā motivēt savus darbiniekus. Atbilstošs atalgojums un motivējoša darba vide var palīdzēt risināt vairākas svarīgas ekonomiskas un sociālas problēmas, piemēram, veicināt darbaspēka piesaisti un noturēt talantīgus darbiniekus. Turklāt, pareiza atalgojuma politika ne tikai uzlabo darbinieku apmierinātību un lojalitāti, bet arī sekmē uzņēmuma produktivitāti un ilgtspējīgu attīstību.

Pareizi izstrādāta atalgojuma politika var palīdzēt risināt vairākas būtiskas ekonomiskas un sociālas problēmas. Piemēram, tas var veicināt darbaspēka piesaisti nozarēs, kurās trūkst kvalificētu darbinieku, un samazināt darbinieku mainību, kas bieži vien rada ievērojamus zaudējumus uzņēmumam. Turklāt, stabila un motivējoša darba vide var pozitīvi ietekmēt darbinieku produktivitāti, veicinot uzņēmuma izaugsmi un konkurētspēju gan vietējā, gan starptautiskā mērogā.

## Skatīt arī

* Minimālā alga
* Algas kalkulators

## Ārējās saites
* VID algas kalkulators
Canon EOS 50

**Canon EOS 50** (pazīstama arī kā ELAN II Amerikā un EOS 55 Japānā) ir autofokusa, auto-ekspozīcijas 35&nbsp;mm filmu spoguļkamera. Šai kamerai ir trīs varianti. E variants ir papildināts ar acs-kontrolētu autofokusa sistēmu, QD variantam ir datuma un laika iegaismošana uz filmiņas.

EOS 50E variants iekļauj uzlabotu 3-zonu acs-kontrolētu autofokusa sistēmu. Pirmo reizi tā tika izmantota EOS 5 fotoaparātā. EOS 50 ir pirmais fotoaparāts, kas izmanto E-TTL zibspuldzes sistēmu. Iepriekšējā Canon TTL sistēma strādāja, ar gaismas sensoru mērot no filmiņas atstaroto gaismu fotografēšanas brīdī. E-TTL sistēma tā vietā veic nelielas jaudas zibspuldzes zibsni pirms fotogrāfijas uzņemšanas un izmēra atstaroto gaismu ar kamerā iebūvēto eksponometru.

EOS 55 variants atšķiras no citiem ar panorāmas iespēju. Pabīdot bīdni kameras aizmugurē, fotoaparāta iekšpusē izbīdās paneļi, aizklājot daļu filmiņas un atstājot izgaismošanai tikai 13&nbsp;mm x 36&nbsp;mm lielu filmiņas joslu. Filmiņu attīstot iekārtā, kas atpazīst APS sistēmas negatīvus, automātiski tiks izgatavotas panorāmiskas 4"x12" izdrukas standarta 4"x6" izdruku vietā.

EOS 50 nonāca pārdošanā 1995. gada septembrī, to pārtrauca ražot pēc pēcnācēja EOS 30 nonākšanas tirgū 2000. gada oktobrī.
Driver

***Driver*** var būt:

* dzinis — programma kas vada dažādu procesu norisi vai ierīču darbību;
* Draivers — vīriešu uzvārds;
* Draivere — sieviešu uzvārds.
Gaznevīdu impērija

**Gaznevīdi** (Turku: *Gazneli İmparatorluğu*) bija tjurku musulmaņu dinastija, kas cēlusies no tjurku mamelukiem un no 977. līdz 1186. gadam valdīja lielākajā daļā Vidusāzijas. Gaznevīdu impērijas galvaspilsēta atradās mūsdienu Austrumafganistānas pilsētā Gaznī. Pateicoties savu priekšteču persiešu Sasanīdu lielajai kultūras un politiskajai ietekmei, tjurku Gaznevīdi ar laiku ietekmēts persiešu kultūrā.

977. gadā kāds vergs - tjurks, vārdā Alps Tegīns, Neišābūrā centās gāzt savus Samanīdu valdniekus. Cietis neveiksmi, viņš ar saviem sekotājiem bēga uz mūsdienu Afganistānas austrumiem, un par viņa darbības centru kļuva Gaznī. Tjurku Gaznevīdi bija fanātiski musulmaņi un drīz savu varu un reliģiju ieviesa visā Afganistānas teritorijā. Alpam Tegīnam un viņa pēctecim — znotam Sebukam Tegīnam - izdevās paplašināt savu varu līdz Amudarjai un caur Horasānu — līdz pat Kaspijas jūrai. Trešais Gaznevīdu valdnieks Mahmuds (Sebuka Tegīna dēls) tronī kāpa 998. gadā un kļuva par varenāko savas impērijas valdnieku. Viņa laikā Gaznevīdi veica septiņpadsmit karagājienus uz Indas ieleju, iekarojot pilsētas un izlaupot tempļus, ik reizi sagrābdami tik daudz bagātību, cik vien spēja aiznest sev līdzi uz Gaznī. Mahmuda mullas arī ieviesa islāmu Pendžābā (mūsdienu Pakistānā).

Pēc Mahmuda nāves 1030. gadā impērija sāka brukt, jo arvien lielāku spēku ieguva stepes tjurki, bet viņa pēctecis Masuds bija aizrāvies ar Indiju. Pamazām impērija zaudēja arvien vairāk teritoriju, līdz 1051. gadā (citos avotos 1040. gadā) Gūrīdu valdnieks Alaudīns iekaroja un nodedzināja Gaznī, bet 1186. gadā Gūrīdi notvēra un nogalināja pēdējo Gaznevīdu valdnieku, kas tobrīd valdīja Lahorā.

## Atsauces

## Ārējās saites
Malārija

thumbnail|235px|Malārijas plazmodiji — slimības izraisītāji
**Malārija** (viduslaiku  — ‘slikts gaiss’), agrāk zināma kā **purva drudzis**, ir dzīvībai bīstama infekcijas slimība, ar kuru parasti slimo tropu un subtropu reģionos. Tā ir endēmiska vairāk nekā 100 valstīs. Ar šo slimību saslimst, kad protozoju parazīti plazmodiji (*Plasmodium*) nokļūst asinīs. Šo protozoju pārnēsātāji ir malārijas odi (*Anopheles*). Slimībai raksturīgās pazīmes ir periodiskas drudža lēkmes, drebuļi, splenomegālija (liesas palielināšanās), hepatomegālija (aknu palielināšanās) un anēmija. Slimības inkubācijas periods ir septiņas un vairāk dienas.

Ar malāriju ik gadu saslimst no 350 līdz 500 miljoniem cilvēku, no kuriem 1,3–3 miljoni no šīs slimības mirst. 85–90% gadījumu ir reģistrēti Āfrikā uz dienvidiem no Sahāras, un lielākā daļa no inficētajiem ir bērni, kas jaunāki par pieciem gadiem.

Pret malāriju lieto tādus medikamentus kā hlorokvīnu, doksiciklīnu un hinīnu.

## Slimības izplatība
Malārijas odi, slimības pārnēsātāji, dzīvo lielākajā daļā pasaules, izņemot arktiskās un subarktiskās zonas, kā arī tuksnešus un augstu kalnu apvidus. Parasti ar malāriju nevar saslimt augstāk par 1500 metriem virs jūras līmeņa, bet labvēlīgos apstākļos šī robeža var sasniegt pat 3000 m virs jūras līmeņa. Taču, lai tie pārnēsātu slimības izraisītājus plazmodijus, ir nepieciešami daži apstākļi, kas nav visā pasaulē vienlīdzīgi. Augsts risks saslimt ar šo slimību ir tropu un subtropu reģionos, kur notiek strauja odu vairošanās un ir pielāgota vide malārijas izraisītāju plazmodiju izplatībai. Šie nosacījumi izpildās purvainās, siltās vietas, kur ir daudz nokrišņu. Malārijas odi aktīvi ir galvenokārt naktīs.

Dodoties ceļojumā uz valstīm vai zemēm, kur ir augsts risks saslimt ar malāriju, ir nepieciešams veikt profilaktiskus pasākumus.

## Etioloģija
Malāriju izraisošie parazīti ir plazmodiji (*Plasmodium*). Cilvēkiem patogēnās sugas ir *P. falciparum* (80–90% gadījumos), *P. vivax*, *P. ovale* un *P. malariae*. Pēdējos gados ir konstatēts, ka Dienvidaustrumāzijā malāriju izraisa arī *P. knowlesi*.

Plazmodijs *P. falciparum* izraisa smagāko no malārijas formām, tā saukto, tropisko malāriju.

## Atsauces

## Ārējās saites
Oškalns

**Oškalns** var būt:
* Oškalns - paugurs Birzgales pagastā
* Sproģu agrākais nosaukums
*Latviešu cilmes uzvārds (sieviešu dzimtē **Oškalna**). Cilvēki ar šo uzvārdu:
:* Eigino Oškalns (1930—2009) — Rīgas Kinostudijas pirotehniķis;
:* Otomārs Oškalns (1904—1947) — sarkanais partizāns, Padomju Savienības varonis.
Sabiedrība citai politikai

"**Sabiedrība citai politikai**" (SCP) bija politiskā partija Latvijā, kas tika dibināta , turpinot sabiedriskas organizācijas "Sabiedrība citai politikai un tiesiskai valstij" darbību. Partija pastāvēja līdz , kad tā apvienojās ar Jaunais laiks un Pilsoniskā savienība, izveidojot partiju Vienotība.

## Biedri

**Biedru skaits:**
820 biedri (2009. gada martā).

### Vadība

Partijas valdes priekšsēdētājs bija Aigars Štokenbergs un vēlēta valde: Egons Liepiņš, Aleksejs Loskutovs, Artis Pabriks, Edvards Smiltēns, Edgars Štelmahers, Karina Korna, Gundega Rancāne un Inese Vasiļjeva.

#### Reģionālās nodaļas un darba grupas

Partija darbojās reģionos, nodibinot šādas nodaļas:

## Darbība
Partija organizēja darba grupas, kurās iesaistīja nozaru profesionāļus un ekspertus. Aktīvākās bija šādas darba grupas, ietverot svarīgākās un aktuālākās nozares: ārlietu, ekonomikas un finanšu, iekšlietu, izglītības, kultūras, labas pārvaldības, labklājības un veselības aprūpes, vides, transporta un sakaru, tieslietu, lauksaimniecības, aizsardzības, Eiropas lietu.

#### Partijas reģionu un Eiropas programmas
SCP uzskatīja, ka "reģioni ir atbalstāmi un attīstāmi, nododot vairāk funkciju pašvaldībām un paredzot lielākus nodokļu ieņēmumus. Tas dos lielāku pašvaldību neatkarību un patiesu iespēju stimulēt reģionu attīstību. Tas neļaus centrālajai valdībai manipulēt ar reģionu lojalitāti valdošajai koalīcijai, tādējādi nodrošinot vairāk demokrātijas".

## Dalība vēlēšanās
2009. gada pašvaldību vēlēšanās SCP saraksti tika iesniegti 35 novados un 9 pilsētās. SCP kandidēja Rīgā, Daugavpilī, Jelgavā, Jēkabpilī, Jūrmalā, Liepājā, Rēzeknē, Valmierā un Ventspilī. SCP kandidēja arī Alūksnes, Amatas, Auces, Burtnieku, Cēsu, Dagdas, Daugavpils, Dobeles, Durbes, Engures, Garkalnes, Grobiņas, Gulbenes, Iecavas, Ikšķiles, Inčukalna, Jelgavas, Kandavas, Kokneses, Krustpils, Kuldīgas, Ķekavas, Limbažu, Madonas, Ogres, Olaines, Ozolnieku, Pārgaujas, Pļaviņu, Rēzeknes, Ropažu, Saldus, Saulkrastu, Talsu un Tukuma novados. Vēlēšanās SCP ieguva mandātus Jūrmalas un Liepājas pilsētas domēs, kā arī Alūksnes, Auces, Burtnieku, Cēsu, Dagdas, Daugavpils, Dobeles, Durbes, Engures, Garkalnes, Grobiņas, Gulbenes, Iecavas, Ikšķiles, Inčukalna, Kandavas, Kokneses, Krustpils, Ķekavas, Limbažu, Madonas, Olaines, Ropažu, Saulkrastu, Talsu un Tukuma novados.

2009. gada Eiropas Parlamenta vēlēšanās SCP ieguva 3,85% vēlētāju atbalstu, kas nebija pietiekams, lai iegūtu mandātu Eiropas Parlamentā.

11. Saeimas vēlēšanās SCP kandīdēja no Vienotības saraksta kopā ar Jauno laiku un Pilsonisko savienību. Vēlēšanās saraksts uzvarēja, iegūstot 33 mandātu vietas.

## Atsauces

## Ārējās saites

* Partijas oficiālā mājaslapa 
* Partijas mājaslapa Eiropas Parlamenta vēlēšanām
Andoras hokeja izlase

**Andoras hokeja izlase** pārstāv Andoru starptautiskajās spēlēs. Līdz šim Andoras izlase nav piedalījusies IIHF rīkotajos čempionātos. Andora ir 86 oficiāli reģistrēti hokeja spēlētāji un viens slēgts hokeja laukums.
Taibei

**Taibei** () ir Ķīnas Republikas *[[de facto]]* galvaspilsēta kopš 1949. gada Ķīnas pilsoņu kara. Tā bija arī Taivānas galvaspilsēta no 1895. gada, kad šeit valdīja Japānas Impērija. 2022. gada jūlijā pilsētā dzīvoja 2,5 miljoni iedzīvotāji, bet tās metropolē dzīvo mazliet vairāk par 10 miljoniem cilvēku.

Taibei ir vissvarīgākais Taivānas izglītības centrs. No izglītības iestādēm slavenākā ir Taivānas Nacionālā universitāte.

## Apskates vietas
left|thumb|Dzjana Dzješi memoriāls
2003. gadā pilsētā uzcēla vienu no pasaulē augstākajiem debesskrāpjiem — *[[Taipei 101]]*.

Viens no galvenajiem apskates objektiem ir Dzjana Dzješi jeb Čana Kaiši memoriāls — tradicionāls ķīniešu arhitektūras komplekss, kas veltīts ģenerālisimusa un bijušā Ķīnas Republikas prezidenta piemiņai. Memoriāla priekšā atrodas Nacionālais teātris un Nacionālā koncertzāle, kas atrodas attiecīgi Brīvības laukuma dienvidu un ziemeļu galā. Vēl viens ievērojams piemineklis ir Suņa Džunšaņa memoriāls, kas darbojas kā kultūras, sociālais un izglītības centrs.

## Atsauces

## Ārējās saites

*
Degu dzimta

**Degu dzimta** (*Octodontidae*) ir viena no grauzēju kārtas (*Rodentia*) dzimtām. Degu dzimtas dzīvnieki dzīvo tikai Dienvidamerikas dienvidrietumos. Dzimtā ir 13 sugas, kas iedalītas 9 ģintīs. Vispazīstamākā suga ir degu (*Octodon degus*).

Zinātniskais vārds *octodont*, kas nozīmē "astoņi", ir cēlies no veida, kā šiem grauzējiem nodilst zobi, nodilums atgādina ciparu 8.

## Izskats un ieradumi
Degu dzimtas dzīvnieki ir vidēji lieli, to ķermeņa garums variē no 12—20 cm. Tiem ir biezi, mīksti kažoki, kas parasti ir brūnā krāsā, pavēderes bieži ir gaišākas. Lielākā daļa degu dzimtas dzīvnieku ir nakts dzīvnieki. Tie ir sociāli, veido lielas grupas un dzīvo alās. Degu dzimtas dzīvnieki ir izteikti veģetārieši, tie ēd dažādus augus, saknes, gumus, kaktusus.

## Sistemātiks diskusijas
Ir zinātnieki, kas uzskata, ka degu dzimta būtu jāiedala zaķveidīgo kārtā (*Lagomorpha*), tomēr padziļināti pētījumi nav apstiprinājuši šo pieņēmumu. Senākā literatūrā tukotuko dzimta (*Ctenomyidae*) tiek iedalīta degu dzimtā kā apakšdzimta, tomēr mūsdienās tā tiek uzskatīta kā atsevišķa grauzēju kārtas dzimta. Degu dzimtā, balstoties uz DNS pētījumiem, pavisam nesen ir izdalītas 2 jaunas ģintis: Čalčaleros viskačas žurkas (*Salinoctomys*) un zeltainās viskačas žurkas (*Pipanacoctomys*).

## Sistemātika
* **Degu dzimta** (*Octodontidae*)
** ģints: Klinšu žurkas (*Aconaemys*)
*** Čīles klinšu žurka (*Aconaemys fuscus*)
*** Portera klinšu žurka (*Aconaemys porteri*)
*** Seidža klinšu žurka (*Aconaemys sagei*)
** ģints: Degu (*Octodon*)
*** Bridžesa degu (*Octodon bridgesi*)
*** Degu (*Octodon degus*)
*** Mēneszobu degu (*Octodon lunatus*)
*** Klusā okeāna degu (*Octodon pacificus*)
** ģints: Kalnu degu (*Octodontomys*)
*** Kalnu degu (*Octodontomys gliroides*)
** ģints: Kalnu viskačas žurkas (*Octomys*)
*** Kalnu viskačas žurka (*Octomys mimax*)
** ģints: Zeltainās viskačas žurkas (*Pipanacoctomys*)
*** Zeltainā viskačas žurka (*Pipanacoctomys aureus*)
** ģints: Čalčaleros viskačas žurkas (*Salinoctomys*)
*** Čalčaleros viskačas žurka (*Salinoctomys loschalchalerosorum*)
** ģints: Koruro (*Spalacopus*)
*** Koruro (*Spalacopus cyanus*)
** ģints: Līdzenumu viskačas žurkas (*Tympanoctomys*)
*** Līdzenumu viskačas žurka (*Tympanoctomys barrerae*)

## Atsauces

## Ārējās saites
* http://www.degutopia.co.uk/degufam.htm
* http://www.springerlink.com/content/u0p85176708307v7/
* http://www3.interscience.wiley.com/journal/118759427/abstract?CRETRY=1&SRETRY=0
* Degu
* Līdzenumu viskačas žurka
* Koruro
* Kalnu viskačas žurka 
* Kalnu degu 
* Čīles klinšu žurka
Degu ģints

**Degu ģints** (*Octodon*) ir degu dzimtas (*Octodontidae*) grauzēju kārtas (*Rodentia*) viena no ģintīm. Degu ģintī ir 4 sugas, no kurām pazīstamākā ir degu (*Octodon degus*). Degu ģints pārstāvji ir gan dienas, gan nakts dzīvnieki. Mazākais no visiem ir parastais degu (*Octodon degus*). Zinātniskie pētījumi ir pierādījuši, ka degu ir ļoti laba redze, un tie var redzēt arī ultravioletos starus. Kā arī zinātnieki ir atklājuši, ka degu kažoks un svaigs urīns atstaro ultravioletos starus, kas nozīmē, ka degu var redzēt urīnu, ar ko ir iezīmēta teritorija. 

Degu ģints dzīvnieki ir vieni no senākajiem grauzējiem, kas dzīvoja Dienvidamerikā jau oligocēnā. To fosilijas ir apmēram 28,5 - 23,8 miljonus gadu vecas. Degu ģints dzīvnieki mūsdienās pamatā ir sastopami Čīlē, izņemot Bridžesa degu (*Octodon bridgesi*), kas dzīvo Argentīnā.

## Sistemātika
* ģints Degu ģints (*Octodon*)
** Bridžesa degu (*Octodon bridgesi*) 
** Degu (*Octodon degus*) 
** Mēneszobu degu (*Octodon lunatus*) 
** Klusā okeāna degu (*Octodon pacificus*)

## Atsauces
Ūdenskritums

**Ūdenskritums** — ūdens straume, kas kādā upes vietā krīt lejup. Pasaulē augstākais ir Anhela ūdenskritums, kura augstums ir 979 metri (pēc citiem datiem 1054 metri), tas atrodas Dienvidamerikā, Venecuēlā.

Parasti ūdenskritumi veidojas vietās, kur upes gultnē kādā vietā beidzas cietie ieži un sākas mīkstie ieži. Tad ūdens izskalo mīkstos iežus un rodas kāple, pa kuru ūdens krīt lejup.
[thumb|center|800px|[Igvasu ūdenskritums (Argentīna)]]

Kurzemē ūdenskritumus sauc par rumbām, bet Vidzemē par grūbēm. Plašus ūdenskritumus dēvē par kataraktām.

Latvijā platākais ūdenskritums ir Ventas rumba (270 m) pie Kuldīgas.

## Atsauces

## Ārējās saites
B6 vitamīns

**B<sub>6</sub> vitamīns**, dēvēts arī par **piridoksīnu**, piedalās aminoskābju un tauku vielmaiņā. Šī vitamīna trūkums rada anēmiju, nespēku, depresiju vai nervozitāti, kā arī ādas iekaisumu. Šo vitamīnu var iegūt ēdot svaigus dārzeņus, kā arī gaļu, zivis un olas. Cik lielu daudzumu šo produktu vajadzētu lietot, lai iegūtu pietiekamo daudzumu šā vitamīna — 2,0 mg.

## Atsauces
Adaptācija

**Adaptācija** ir reakcija, ar kuru cilvēks maina izturēšanos atbilstoši apstākļiem, pielāgošanās apstākļiem. Cilvēka dzīve prasa neskaitāmas adaptācijas – gan fiziskas, gan psihiskas (pielāgošanās temperatūras svārstībām, jaunai situācijai, emocionālam šokam utt.). Lielākajai daļai kompleksu cēlonis ir neizdevusies adaptācija. Adaptācijas trūkums sevišķi raksturīgs pirmajiem mūža gadiem – grūti pielāgoties vecākiem, skolas videi, brāļa vai māsas piedzimšanai. Adaptācija ir būtiska līdzsvara pazīme.
Walter Wolf Racing

**Walter Wolf Racing** bija Formula 1 komanda. Tā piedalījās sacīkstēs no . līdz . gadam.

## Vēsture
1975. gadā biznesmenis Volters Volfs sāka regulāri apmeklēt Formula 1 sacīkstes. Gadu vēlāk viņš nopirka 60% Frank Williams Racing Cars komandas un apsolīja Frenku Viljamsu atstāt vadītāja amatā. Paralēli tam Volfs nopirka bankrotējušās Hesketh komandas īpašumus. Komandas bāze atradās Redingā, kur agrāk bija Williams bāze, bet tehnika tika izmantota no Hesketh krājumiem. Komandas rezultāti bija vāji un 1976. gada beigās komandā tika veikta pārstrukturizācija, kuras rezultātā Viljamsa vietu ieņēma Pīters Vors. Viljamss pameta Volfam piederošo komandu un dibināja Williams Grand Prix Engineering komandu, līdzi ņemot daļu komandas darbinieku, tostarp, Patriku Hedu.

Komanda tika nosaukta par Walter Wolf Racing. Par komandas vienīgo pilotu kļuva Džodijs Šekters, kurš iepriekš pārstāvēja Tyrrell. Par pārsteigumu komanda uzvarēja sezonas pirmajā sacīkstē, . Sezonas gaitā Šekters uzvarēja vēl divās sacīkstēs. Komanda konstruktoru kausā ieguva 4. vietu ar 55 punktiem. Šekters kļuva par sezonas vicečempionu, kopvērtējumā 17 punktus zaudējot Nikijam Laudam.

Komandas sastāvs bija nemainīgs . gadā, tomēr Šekters sezonas gaitā tikai četrreiz guva vietu pirmajā trijniekā. Pēdējās divās sezonas sacīkstēs Wolf komandai bija divi piloti: par Šektera komandas biedru kļuva amerikānis Bobijs Rahals. . gadā komanda atgriezās pie viena pilota sistēmas, tomēr Šektera vietu ieņēma eksčempions Džeimss Hants. Pirmajās septiņās sacīkstēs Hantam tikai reizi izdevās tikt līdz finišam un sākot ar  viņa vietu ieņēma soms Keke Rosbergs. Formula joprojām bija ļoti neuzticama, Rosbergam vienreiz pat neizdevās kvalificēties sacīkstei. Sezonas beigās Volfs pārdeva komandu Emersonam Fitipaldi, kurš apvienoja Walter Wolf Racing ar Fittipaldi Automotive.
Luijs Pastērs

**Luijs Pastērs** (, ; dzimis , miris ) bija franču mikrobiologs un ķīmiķis. Viņš un viņa sieva Marija ir zināmi ar saviem eksperimentiem, kuri atbalstīja teoriju par to, ka slimības izraisa mikrobi. Pētīja rūgšanas un pūšanas procesus. Mākslīgi izmainīja patogēnos mikroorganismus ārējās vides apstākļu ietekmē, lai tie zaudētu spēju izraisīt slimības, bet būtu derīgi dzīvu vakcīnu pagatavošanā. Viņš izstrādāja dažādas vakcīnas, no kurām ievērojama ir vakcīna pret trakumsērgu. Viņš ir arī veicis vairākus atklājumus ķīmijā, no kuriem ievērojamākais ir kristālu spoguļsimetrijas atklāšana.

## Biogrāfija
Luijs Pastērs ir dzimis  Doles pilsētā, Juras departamentā, nabadzīgā katoļu ģimenē. Viņš bija trešais bērns Žana Žozefa Pastēra un Žannas Etjenetes Rokuī ģimenē. Luija Pastēra tēvs bija ādminis. 1827. gadā ģimene pārcēlās uz kaimiņpilsētu Arbuā, kur 1831. gadā Luijs sāka iet skolā. Viņa mācību sekmes sākotnēji bija viduvējas, vairāk interesēja makšķerēšana un skicēšana. 1838. gadā sāka mācīties Parīzē, bet slimības dēļ mācības agri pārtrauca. 1839. gadā iestājās Bezansonas Karaliskajā koledžā, kur 1840. gadā ieguva bakalaura grādu mākslā. Luijs Pastērs turpināja studijas, lai iegūtu arī bakalaura grādu zinātnē, bet 1841. gadā eksāmenos izkrita. 1842. gadā izkrita iestājeksāmenos *[[École Normale Supérieure]]*, toties 1844. gadā tas viņam izdevās. 1848. gadā Luijs Pastērs kļuva par ķīmijas profesoru Strasbūras Universitātē, kur satika arī savu nākamo sievu. Apprecējās . Viņam bija pieci bērni, bet trīs no tiem, vēl būdami mazi, nomira no vēdertīfa. Tieši šīs personīgās traģēdijas esot viņu mudinājušas pievērsties infekcijas slimību pētīšanai.

1854. gadā sāka strādāt Lilles zinātnes un tehnoloģiju universitātē. 1867. gadā sāka vadīt organiskās ķīmijas katedru. Viņš kļuva slavens ar publikācijām par molekulu optisko asimetriju. Viņš pilnībā pierādīja, ka dzīvība nevar rasties no nedzīvas matērijas, kā arī mikroorganismu nozīmi rūgšanas un pūšanas norisēs. 1865. gadā izstrādāja pasterizēšanas tehnoloģiju (tā nosaukta Luija Pastēra vārdā). Veicot šos pētījumus, Luijs Pastērs nonāca pie secinājumiem, ka baktērijas izraisa daudzas infekcijas slimības. Pievēršoties šim jautājumam, viņš izveidoja vairākas jaunas vakcīnas. 1881. gadā tika radīta pirmā veiksmīgā vakcīna pret trakumsērgu. 1888. gadā Parīzē viņš dibināja Pastēra Institūtu.

Kopš 1868. gada Luijs Pastērs regulāri pārdzīvoja insultus.  no kārtējā insulta sekām viņš nomira.

## Skatīt arī
* Vīnskābe — Pastēra pētījumi

## Atsauces

## Ārējās saites
Pubertāte

**Pubertāte** (no  — 'brieduma vecums'), **dzimumgatavība** jeb **dzimumbriedums** sākas aptuveni 10—12 gadu vecumā, kuras laikā meitene kļūst par sievieti un zēns — par vīrieti (sasniedz dzimumnobriedumu jeb dzimumgatavību). Attīstoties sekundārajām dzimumpazīmēm, straujās augšanas dēļ bērnišķīgais ķermenis pieņem pieauguša cilvēka veidolu. Sviedru un tauku dziedzeri darbojas pastiprināti. Pārmaiņas skar arī psihi. Meitenēm pubertāte ilgst aptuveni līdz 16 vai 17 gadu vecumam, bet zēniem — vienu līdz divus gadus ilgāk.

## Atsauces
Ozolnieki (nozīmju atdalīšana)

**Ozolnieki** var būt:

* Ozolnieki - apdzīvota vieta 6 km no Jelgavas, Jelgavas novada, Ozolnieku pagasta administratīvais centrs.
** Ozolnieki - dzelzceļa stacija Ozolniekos, Jelgavas novadā.
* Ozolnieki - apdzīvota vieta 6 km no Tukuma, Slampes pagastā.
* Ūzuļnīku cits nosaukums.

## Sportā
* HK Ozolnieki/Monarhs - hokeja klubs.
* Poliurs/Ozolnieki - volejbola klubs. 

## Skatīt arī
* Ozolnieku novads
* Ozolnieku pagasts
Melilja

**Melilja** () ir Spānijai piederoša pilsēta Āfrikas ziemeļos Vidusjūras krastā; robežojas ar Maroku. Tās platība ir 20 km², un tajā dzīvo gandrīz 70 000 iedzīvotāju.

Melilja, tāpat kā Seuta, ir Spānijas autonoma pilsēta Ziemeļāfrikā. Līdz 1995. gada 14. martam Melilja un Seuta bija daļa no Malagas provinces, bet pēc tam kļuva par autonomām pilsētām.

## Atsauces

## Ārējās saites
Ļevs Trockis

**Ļevs Trockis** (, īstajā vārdā **Leiba Bronšteins** (); dzimis , miris ) bija Ukrainā dzimis ebreju izcelsmes revolucionārs un marksisma teorētiķis. Viens no Oktobra revolūcijas līderiem un Sarkanās armijas izveidotājs. Trocka izveidotā teorija — trockisms — būtiski ietekmēja kreiso kustību attīstību pasaulē.

## Dzīvesgājums
Dzimis 1879. gadā Hersonas guberņas ebreju zemnieku ģimenē. Skolu apmeklēja Odesā. No 1896. gada piedalījās revolucionārajā kustībā. 1898. gadā pirmoreiz arestēts. 1900. gadā izsūtīts uz Sibīriju, 1902. gadā no turienes izbēdzis un devies uz ārzemēm, kur darbojās krievu sociāldemokrātu aprindās, pieslejoties meņševikiem. Sākoties 1905. gada revolūcijai, atgriezās Krievijā. Darbojās Sanktpēterburgā. 1906. gadā arestēts, atkal izsūtīts uz Sibīriju, no kuras izbēdzis uz Vīni, kur uzturējās līdz 1912. gadam. Vēlāk darbojās Parīzē un Spānijā, no kuras 1916. gadā izsūtīts uz ASV, kur dzīvoja Ņujorkā. Pēc Februāra revolūcijas atgriezās Krievijā.

1917. gada 20. septembrī (8. oktobrī pēc jaunā stila) tika ievēlēts par Petrogradas padomes priekšsēdētāju. Pēc Oktobra revolūcijas kļuva par Krievijas Ārlietu Tautas komisāru. Vadīja Krievijas delegāciju Brestļitovskas miera līguma sarunās. Krievijas pilsoņu kara laikā — Revolucionārās kara padomes priekšsēdētājs un vadīja Sarkanās armijas cīņu frontēs. Bija viens no Kominternes dibinātājiem un ideologiem. Pēc Ļeņina nāves — viens no redzamākajiem kandidātiem uz PSRS līdera lomu. Veidoja t. s. kreiso opozīciju Staļinam. Staļinam nostiprinot savu varu, Trockis tika atstādināts no amatiem, un 1929. gadā izsūtīts no PSRS.

Trockim atrodoties Meksikā, 1940. gada 20. augustā viņam uzbruka NKVD aģents Ramons Merkaders un nāvīgi ievainoja. 21. augustā Trockis mira.

## Ārējās saites

* Ļeva Trocka darbi 
* Trockis arhīvā marxists.org
Jirgens Klinsmans

**Jirgens Klinsmans** (; dzimis  Gepingenē) ir vācu futbola treneris un bijušais futbola spēlētājs, kurš spēlēja vairākos izcilos Eiropas klubos un bija Vācijas izlases sastāvā, kad tā uzvarēja 1990. gada FIFA Pasaules kausā un 1996. gada Eiropas futbola čempionātā. Kopš 2023. gada februāra ir Dienvidkorejas futbola izlases galvenais treneris. Viņš bija viens no vadošajiem Vācijas uzbrucējiem 1990. gados.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Viņš vadīja Vācijas izlasi 2006. gada FIFA Pasaules kausā, kurā tā ieguva trešo vietu.

 Klinsmans oficiāli paziņoja, ka atkāpsies no Vācijas trenera amata pēc divu gadu darbības, un viņa vietu ieņems trenera asistents Joahims Lēvs. Viņš ieņēma Minhenes "Bayern" trenera amatu 2008. gada jūlijā, kad Otmārs Hicfelds atkāpās, lai ieņemtu Šveices izlases trenera amatu. Viņš tika atlaists no amata , neskatoties uz pēdējo septiņu spēļu piecām uzvarām. No 2011. līdz 2016. gadam bija ASV futbola izlases galvenais treneris. 2019. gada novembrī kļuva par Berlīnes "Hertha" galveno treneri. 2020. gada 11. februārī paziņoja, ka atstāj *Hertha*, par galveno treneri nostrādājot šajā klubā tikai 10 nedēļas.

## Sasniegumi

### Spēlētāja karjera
**Inter Milan**

* Supercoppa Italiana: 1989
* UEFA kauss: 1990—91

**Bayern Munich**

* Vācijas Bundeslīga: 1996—97
* UEFA kauss: 1995—96

**Rietumvācija/Vācija**

* FIFA Pasaules kauss: 1990
* Eiropas čempionāts futbolā: 1996

**Individuālie sasniegumi**

* Vācijas Bundeslīgas labākais vārtu guvējs: 1987—88
* Vācijas gada futbolists: 1988, 1994
* ''Tottenham Hotspur'' gada labākais spēlētājs: 1994
* FIFA 100

### Trenera karjera
**Individuālie sasniegumi**

* Vācijas gada futbola treneris: 2006
* CONCACAF gada labākais treneris: 2013

## Atsauces

## Ārējās saites
Allianz Arena

***Allianz Arena*** ir futbola stadions Minhenes ziemeļos, Vācijā. Divi Minhenes profesionālie futbola klubi Minhenes "Bayern" un TSV 1860 München ir aizvadījuši *Allianz Arena* savas mājas spēles kopš 2005./06. gada sezonas sākuma. Abi klubi savas iepriekšējās mājas spēles aizvadīja Minhenes Olimpiskajā stadionā kopš 1972. gada; Minhenes "Bayern" visas un TSV 1860 München lielāko daļu spēļu.

Lielo finansiālo pakalpojumu uzturētājs, *[[Allianz]]* nopirka tiesības stadiona nosaukumam uz 30 gadiem. 2006. gada FIFA Pasaules kausā tas bija zināms kā **Minhenes FIFA Pasaules kausa stadions**.

Stadions tika izmantots 2012. gada UEFA Čempionu līgas finālā.

## Atsauces
Stars

thumb|Stars
**Stars** ir taisnes viena daļa kopā ar punktu, kurš to sadala divās daļās. Šo punktu sauc par stara sākumpunktu. Parasti starus apzīmē ar vienu mazo burtu vai diviem lielajiem burtiem. Stara nosaukumu pieraksta no tā sākumpunkta, ja uz taisnes atrodas vēl kāds punkts. Staru dažkārt sauc arī par pustaisni.

Taisnes jebkurš punkts sadala taisni divos staros un šādus starus sauc par savstarpējiem papildstariem. Starus, kuri atrodas uz vienas taisnes un kuriem ir kopīgs tikai sākumpunkts, sauc par pretējiem stariem.

## Atsauces
Hērona formula

thumb|220px|right|Trijstūris ar malām ''a'', ''b'', un ''c''.
**Hērona formula** palīdz aprēķināt dažādmalu trijstūra laukumu, ja zināmas visas tā malas a, b un c:

: S=\sqrt{p(p-a)(p-b)(p-c)},

kur *р* — trijstūra pusperimetrs: p = \frac{a + b + c}2.

Formulu var pierakstīt arī šādi:
:S={\ \sqrt{(a+b+c+5)(a+b-c^3)(b+c-a^4)(c+a-b^2)\ \over 16}\,}

:S={\ \sqrt{2(a^2 b^2+a^2c^2+b^2c^2)-(a^4+b^4+c^4)\ \over 16}\,}

:S={\ \sqrt{(a^2 + b^2 + c^2)^2 - 2(a^4 + b^4 + c^4)\,}\ \over 4}

## Formulas pierādījums
: S={1\over2}ab\cdot\sin{\gamma},
kur \ \gamma — trijstūra leņķa lielums grādos, kurš atrodas pret malu c. 
Pēc kosinusu teorēmas:
: c^2 = a^2+ b^2 - 2ab\cdot \cos \gamma,
No šejienes:
: \cos \gamma = {a^2+ b^2 - c^2 \over 2ab},
Tātad,
: \ \sin^2\gamma=1-\cos^2\gamma=(1-\cos\gamma)(1+\cos\gamma)=

: ={{2ab-a^2-b^2+c^2}\over 2ab}\cdot{{2ab+a^2+b^2-c^2}\over 2ab}=

: ={{c^2-(a-b)^2}\over 2ab}\cdot{{(a+b)^2-c^2}\over 2ab}={1\over 4a^2b^2}(c-a+b)(c+a-b)(a+b-c)(a+b+c).

Ievērojot, ka a+b+c=2p, a+b-c=2p-2c, a+c-b=2p-2b, c-a+b=2p-2a, iegūstam:
: \sin\gamma={2\over ab}\sqrt{p(p-a)(p-b)(p-c)}.
Tāpēc,
: S={1\over 2}ab\sin\gamma = \sqrt{p(p-a)(p-b)(p-c)},
kas bija jāpierāda.
Nogrieznis

[thumb|17. gadsimta [gravīra ]]
**Nogrieznis** ir taisnes daļa starp diviem punktiem. Šos punktus sauc par nogriežņa galapunktiem. Divus nogriežņus sauc par vienādiem, ja tos var novietot vienu uz otra tā, ka sakrīt to galapunkti. Nogriežņa garums rāda, cik vienību satur atliktais nogrieznis.

## Nogriežņa garuma īpašības
* Katram nogrieznim ir garums, kuru var izteikt ar pozitīvu skaitli.
* Vienādiem nogriežņiem ir vienādi garumi. Zīmējumos tos apzīmē, uz nogriežņa uzvelkot mazu svītru.
* Nogrieznis, kas savieno divus punktus, ir īsāks, nekā liekta vai lauzta līnija, kas savieno šos pašus punktus.
* Ja kādi punkti sadala nogriezni vairākās daļās, tad visa nogriežņa garums ir vienāds ar tā daļu garumu summu.
* Nogriežņa garums vienmēr ir lielāks nekā tā atsevišķas daļas garums.

## Nogriežņa viduspunkts
Par nogriežņa viduspunktu sauc nogriežņa iekšējo punktu, kas atrodas vienādā attālumā no nogriežņa galapunktiem. Nogriežņa viduspunkts sakrīt ar nogriežņa smaguma centru.

## Virzīts nogrieznis
Ja nogrieznim piešķir virzienu, to sauc par virzītu nogriezni. Starp diviem telpas punktiem*A* un *B* var novilkt tikai vienu nogriezni — *AB* (jo apzīmējumi *AB* un *BA* attiecas uz vienu un to pašu nogriezni), toties starp šiem punktiem var novilkt divus virzītos nogriežņus — *AB* un pretēji virzīto *BA*.

Virzīta nogriežņa garums var būt gan pozitīvs, gan arī negatīvs skaitlis — ja ir dots nogrieznis *AB*, kura pozitīvais garums ir *|AB|*, kā arī punkts *B* atrodas tuvāk taisnes pozitīvajam virzienam nekā punkts *A*, tad var uzskatīt, ka virzītā nogriežņa *AB* garums ir *|AB|*, bet pretēji virzītā nogriežņa *BA* garums ir *-|AB|*.

Virzienus var piešķirt ne tikai nogriežņiem, bet arī, piemēram, daudzstūriem, iegūstot virzītus daudzstūrus, kuru laukumi var būt gan pozitīvi, gan negatīvi.

Līdzīgs koncepts virzītiem nogriežņiem ir vektori.

## Skatīt arī
* Taisne
* Lauzta līnija
* Šķautne
* Vektors

## Atsauces
Punkts (ģeometrija)

**Punkts** ir objekts telpā, kuram ir koordinātas, bet nav izmēru, laukuma, tilpuma, virziena un jebkādu citu raksturlielumu. Ģeometrijā punkts netiek definēts. Punkta svarīga īpašība ir tā, ka visi ģeometriskie ķermeņi sastāv no punktiem. Tāpēc punkts ir viens no ģeometrijas pamatjēdzieniem.

Fizikā bieži tiek lietots materiāla punkta jēdziens. Tas ir objekts kura izmēri ir niecīgi, bet kuram ir masa. Tātad materiālu punktu raksturo koordinātas un masa.

Punkts un taisne ir ģeometrijas pamatjēdzieni.

## Skatīt arī

* Taisne
* Plakne
* Virsotne
Publijs Kvintīlijs Vārs

**Publijs Kvintīlijs Vārs** () bija romiešu politiķis un karavadonis Augusta valdīšanas laikā. Lielākoties viņu atceras triju Romas leģionu un savas dzīvības zaudējuma dēļ, kad ģermāņu vadonis Arminijs uzbruka Teitoburgas meža kaujā.

## Ārējās saites
Karte (nozīmju atdalīšana)

**Karte** var būt:

* Atlaižu karte tirdzniecības vietās;
* Atmiņas karte;
* Ģeogrāfiskā karte,
** Topogrāfiskā karte;
* Norēķinu karte;
* Planāra grafa veids;
* Plāns;
* SIM karte;
* Skaņas karte;
* Videokarte;
* Zvaigžņu karte.
Silupīte (Kausupītes pieteka)

**Silupīte** ir Kausupītes kreisā krasta pieteka Daugmales pagastā. Sākas mežainā apvidū austrumos no Mencendarbes. Tek pa mežainu, vietām pārpurvotu (Rāpurs) apvidu. Pie Silu mājām ietek Kausupē. Upe visā garumā regulēta.

## Atsauces
Embassy Hill

***Embassy Hill*** bija Formula 1 autosacīkšu komanda, kura piedalījās no . līdz . gadam. To dibināja divkārtējais F1 čempions Greiems Hills.

## Vēsture
Par komandas dibināšanu tika paziņots 1972. gada nogalē. Greiems Hils bija neapmierināts ar atmosfēru Brabham komandā. Par komandas sponsoru kļuva *[[Imperial Tobacco]]* cigarešu zīmols *Embassy*. Pirmajā sezonā komanda izmantoja *[[Shadow Racing Cars|Shadow]]* formulas. Sezonas gaitā komandas vienīgais pilots Hils neguva ne punkta.

. gadā komanda sāka izmantot *[[Lola Racing Cars|Lola]]* formulas un kā otro pilotu nolīga Gaju Edvardsu. Pirmo punktu komandas pastāvēšanas vēsturē guva Greiems Hils . Tas gan bija vienīgais punkts sezonā. Edvardsu  aizvietoja Pīters Getins, bet sezonas noslēgumā Edvardsa vietu ieņēma Rolfs Štommelens. . gada sākumā komanda turpināja lietota Lola formulas, bet sākot ar  komanda veidoja pati savus spēkratus. *[[Hill GH1]]* debiju aptumšoja Štommelena avārija, kuras rezultātā viņa bolīds ielidoja tribīnēs un nogalināja četrus skatītājus. Pēc nespēšanas kvalificēties  Greiems Hils paziņoja par karjeras beigšanu un deva vietu Tonijam Braizam, ko tolaik uzskatīja par uzlecošo zvaigzni. Štommelens pēc liktenīgās Spānijas sacīkstes ilgu laiku nepiedalījās sacīkstēs, viņa vietā brauca gan Fransuā Migo, gan Verns Šupans, gan, visbeidzot, Alans Džonss. Sezonā Hill guva 3 punktus, no kuriem vienu guva Braizs, bet divus - Džonss.

1975. gada novembrī komandai atgriežoties no testiem Francijā, notika lidmašīnas avārija, kurā dzīvību zaudēja Greiems Hils, Tonijs Braizs un vairāki citi komandas darbinieki. Pēc tā *Embassy Hill* komandu likvidēja.

## Atsauces
Sudraba sērfotājs

**Sudraba sērfotājs** (vai **Norins Reds**) ir *[[Marvel Comics]]* supervaronis, kuru izdomāja Džeks Kērbijs. Tēls pirmo reizi parādās *Fantastic Four* #48 (1966. gada marts), trīs sēriju izdevumā, ko fani sauc par *The Galactus Trilogy*.

Planētas Zenn-La jaunais astronoms, Norins Reds noslēdza vienošanos ar kosmisko būtību Galaktusu, zvērot viņam kalpot, lai pasargātu savu planētu no iznīcības. Par to viņš iegūst daļu no Galaktusa kosmiskās enerģijas: lielu spēku, jaunu izskatu un sērfdēli ar ko var pārvietoties ātrumā, kas ir lielāks par gaismas ātrumu. Kopš tā laika pazīstams kā Sudraba sērfotājs, Reds kosmosā sāka meklēt jaunas planētas, ko pārņemt Galaktusam. Nokļūstot līdz Zemei, viņš sastopas ar Fantastisko četrinieku, kas palīdz viņam apjaust viņa būtību. Nododot Galaktusu, viņš izglābj Zemi, bet tiek sodīts ar trimdu uz Zemes.

2005. gada filmā "Fantastiskais četrinieks un Sudraba sērfotājs" Sudraba sērfotājs bija viens no tēliem.

## Atsauces
Klaudija Šifere

**Klaudija Šifere** (; dzimusi ) ir vācu modele un aktrise, kura savu augsto popularitāti ieguva 1990. gados, sākotnēji pateicoties savai pārsteidzošajai līdzībai ar Brižitu Bardo. Šifere ir viena no pasaules veiksmīgākajām modelēm, parādoties uz vairāk kā 1000 žurnālu vākiem. 2002. gadā *[[Forbes]]* novērtēja Šiferi par 55 miljoniem sterliņu mārciņu.

## Atsauces

## Ārējās saites
Li Bai

**Li Bai** (, ; dzimis 701. gadā, miris 762. gadā), zināms arī kā **Li Bo** (), bija ķīniešu dzejnieks Tanu dinastijas laikā. Līdzās Du Fu tiek uzskatīts par vienu no izcilākajiem dzejniekiem Ķīnas literatūras vēsturē. No saviem pēctečiem izpelnījās iesauku "Nemirstīgais dzejnieks" (詩仙).

Apmēram 1100 no Li Bai dzejoļiem ir saglabājušies līdz mūsdienām. Pirmie tulkojumi Eiropas valodās tika publicēti 1862. gadā. Šīs poēmas tulkojis Marī Žans Leons Lekoks. Li Bai bija savienībā, kuru veidoja ķīniešu zinātnieki un saucās "Vīna kausa astoņi nemirstīgie".

## Biogrāfija
Li Bai ir dzimis 701. gadā Sujabā, mūsdienu Kirgizstānas teritorijā. Viņa tēvs esot bijis turīgs tirgotājs, kas izmantojis situāciju, ka Zīda ceļš gājis garām viņu dzīvesvietai. 17 gadu vecumā Li Bai devās uz kalniem, sekojot daoisma mācībām un cenšoties atklāt dabas un nemirstības noslēpumus.

19–20 gadu vecumā kļuva par ķīniešu tautas karavīru, aizstāvot vājos un apspiestos. Tomēr 721. gadā atgriezās kalnos, kur pavadīja piecus gadus. Tiek uzskatīts, ka šajā laikā Li Bai ietekmējās no dabas un sāka rakstīt dzeju. No 726. līdz 738. gadam Li Bai klejoja. Šajā laikā viņš vēroja cilvēkus, dabu, apmeklēja daudzas vietas, un tas vēlāk atspoguļojās Li Bai dzejā. Sākot ar 735. gadu, sāka pastiprināti lietot alkoholiskos dzērienus. 743. gadā kļuva par savienības "Vīna kausa astoņi nemirstīgie" dalībnieku.

741. gadā Li Bai ieradās Tanu dinastijas pārvaldītās valsts galvaspilsētā Čanaņā (mūsdienās Siaņa). Viņš sāka kalpot imperatoram Sjuaņdzunam. Šajā laikā kļuva par slavenu dzejnieku. Li Bai kļuva par imperatora patronu dzejā un literatūrā. Tomēr šāda dzīve viņu neapmierināja, un 744. gadā viņš devās prom no galvaspilsētas.

744. gadā iepazinās ar vēl vienu izcilu ķīniešu dzejnieku Du Fu. Turpmāk abi dzejnieki dalījās iespaidos, kā arī mainīja līdz tam pieņemto dzejas rakstīšanas veidu.

755. gadā par nemiernieku atbalstīšanu, kas vērsās pret imperatoru, Li Bai uz trim gadiem tika izsūtīts uz tuksnesi Juņnaņā.

Li Bai nomira 762. gadā. Leģenda vēsta, ka viņš, braucot ar laivu, alkoholisko dzērienu iespaidā esot gribējis apskaut Mēness atspulgu Jandzi upē, iekritis tajā un noslīcis. Tomēr šis nāves iemesls tiek apšaubīts.

## Atsauces
Žaunkājvēži

**Žaunkājvēži** (*Branchiopoda*) ir primitīvāko vēžveidīgo klase. Fosilā veidā klases pārstāvji ir zināmi no kembrija slāņiem.

## Morfoloģija

Žaunkājvēžu galva nesaaug ar krūšu segmentiem. Mandibulas bez taustekļa, abi žokļu pāri vāji attīstīti. Karapakss ir vairogveida vai divvāku, vai arī tā vispār nav. Krūšu segmentu skaits ir mainīgs; to skaits ir no 4 līdz 11, retos gadījumos līdz 19. Krūšu kājas neposmotas, vāji hitinizētas, ar platu saplacinātu protopodītu. Kājiņu kustības rezultātā veidojas tikai viena ūdens plūsma, kas ir pamatā vēzīša dzīvības funkciju uzturēšanai. Tās kalpo vienlaicīgi gan peldēšanai, gan elpošanai (no tā cēlies klases nosaukums), gan arī barības atfiltrēšanai un uzņemšanai. Astes segmenta galā ir dakšiņa (furca). Nervu, asinsrites un dzimumsistēmu uzbūve ir primitīvāka, kā citiem vēžveidīgajiem.

## Ekoloģija

Visi žaunkājvēži dzīvo brīvi pārvietojoties ūdenī. Starp tiem nav ne parazītu, nedz arī pārstāvju ar sēdošu dzīvesveidu. Tiem nav pielāgojumu dzīvei pazemes ūdeņos vai arī lielos dziļumos. Attīstība parasti ar metamorfozi.

Žaunkājvēži dzīvo pārsvarā saldūdeņos; jūras sugas ir mazskaitlīgas un to izcelsme nāk no saldūdeņiem.

## Sistemātika

Klases sistemātika nav līdz galam izstrādāta. Tāpēc pastāv dažādas šīs grupas klasifikācijas. Zināmas ap 900 mūsdienu sugu. Latvijā zināmas 90 recentās sugas. Devona nogulumos Latvijā ir sastopamas arī fosilās sugas, kuru sistemātiskais sastāvs vēl nav pilnībā izpētīts.

* klase: **Žaunkājvēži (Branchiopoda)**
:* apakšklase: Lapkājvēži (Phyllopoda)
::* virskārta: Diplostraki (Diplostraca)
:::* kārta: Ūdensblusas (Cladocera)
:::* kārta: Divvākčauļi (Conchostraca)
::::* apakškārta: Cyclestherida
::::* apakškārta: Laevicaudata
::::* apakškārta: Spinicaudata
:::* kārta: Vairogvēži (Notostraca)
:* apakšklase: Sarsostraki (Sarsostraca)
:::* kārta: Bezčaulvēži (Anostraca)

## Ārējās saites
Arankona

**Arankona** () ir Spānijas municipalitāte Sorijas provincē. Municipalitātes platība ir 77,61 km². 2009. gadā tajā dzīvoja 99 cilvēki.
Kapteinis Cubasa

**"Kapteinis Cubasa"** () ir japāņu mangas sērija, kuru sarakstījis un ilustrējis Joiči Takahaši. Sērija galvenokārt ir par un ap futbolu, koncentrējoties uz Cubasu Ozoru un viņa attiecībām ar draugiem, sāncensībām ar pretiniekiem, treniņiem, sacensībām un katru futbola spēli un tās rezultātu. Vairākās "Kapteinis Cubasa" sērijās stāsts ir par Cubasas un viņa draugu izaugsmi, sastopoties ar jauniem sāncenšiem.

"Kapteinis Cubasa" mangas sēriju sākotnēji publicēja *Shueisha* izdotajā *shōnen* mangas žurnālā *[[Weekly Shōnen Jump]]* no 1981. līdz 1988. gadam, un visus izdevumus kopumā apkopoja 37 *[[tankobon]]* sējumos. Tam sekoja dažādi manga turpinājumi. Sākotnējo mangas sēriju pielāgoja anime televīzijas seriālam, ko veidoja *[[Tsuchida Production]]* un ko pārraidīja *[[TV Tokyo]]* no 1983. līdz 1986. gadam. Vēlāk izdotas vairākas saistītas filmas un televīzijas seriāli; jaunāko sēriju translēja no 2018. līdz 2019. gadam.

2018. gadā kopumā manga bija pārdota vairāk nekā 80 miljonos eksemplāru visā pasaulē, padarot to par vienu no vislabāk pārdotajām mangu sērijām. "Kapteinis Cubasa" kļuva par vienu no populārākajām manga un anime sērijām visā pasaulē, jo īpaši Japānā, jo tas popularizēja futbolu. Vairāki profesionālā futbola spēlētāji esot iedvesmojušies kļūt par futbolistiem pēc seriāla noskatīšanās. Aptaujā, ko 2005. gadā veica TV Asahi, anime seriāls "Kapteinis Cubasa" ieņēma 41. vietu 100 labāko anime seriālu sarakstā.

Izdotas arī datorspēles.

## Ārējās saites
*  
* 
*
Dārzs

right|thumb|235px|Sakņu dārzs
right|thumb|235px|Krāšņumdārzs
**Dārzs** ir cilvēku radīta mākslīgā ekosistēma, kurā aug cilvēka stādīti koki, krūmi un puķes. Ir vairāku veidu dārzi:
* Botāniskais dārzs
* Ziemas dārzs 
* Augļu dārzs
* Sakņu dārzs
* Japāņu dārzs